cyanic-selkie/wikianc huggingface dataset:
ปลาซิวกาแล็กซี
มีขนาดความยาวเต็มที่ประมาณ 1.5-2 เซนติเมตร ปลาซิวกาแล็กซีได้รับการค้นพบครั้งแรกในเดือนสิงหาคม ค.ศ. 2006 ในพื้นที่กำจัดใกล้กับทะเลสาบอีนเลในประเทศพม่า ภายหลังจากมีการค้นพบแล้ว ความต้องการที่จะนำมาเป็นปลาสวยงามนั้นได้พุ่งสูงขึ้นอย่างมาก ทำให้มีปริมาณปลาถูกจับจากแหล่งน้ำในธรรมชาติมากขึ้น ทำให้ในเดือนกุมภาพันธ์ ค.ศ. 2007 ทางรัฐบาลพม่าจึงห้ามส่งออกปลาชนิดนี้ ด้วยเกรงว่าจะสูญพันธุ์ โดยปลาซิวกาแล็กซีในครั้งแรกที่มีการค้นพบ เชื่อว่าอยู่ในสกุล Microrasbora ทำให้มีชื่อในทางการค้าครั้งแรกว่า Microrasbora sp. 'Galaxy'
ปัจจุบัน สถานที่ค้นพบปลาซิวกาแล็กซีได้รับการค้นพบเพิ่มขึ้นจากเดิมรวมเป็น 5 แห่งแล้ว และสามารถเพาะขยายพันธุ์ในที่เลี้ยงได้เป็นที่สำเร็จ
อำเภอบ้านแท่น
อำเภอบ้านแท่น เป็นอำเภอหนึ่งของจังหวัดชัยภูมิ ได้รับการยกฐานะเป็นอำเภอ เมื่อปี พ.ศ. 2512 โดยแยกออกจากอำเภอภูเขียว
ที่ตั้งและอาณาเขต
อำเภอบ้านแท่นตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับอำเภอข้างเคียง ดังนี้
ประวัติ
เดิมชื่อบ้านแท่น   สันนิษฐานว่า        ได้ชื่อมาจากพระแท่น ที่เป็นพระพุทธรูปคู่บ้านพระแท่นบัลลังก์จะสร้างขึ้นเมื่อใดไม่มีประวัติพอที่จะค้นได้  ผู้สูงอายุเล่าว่าบริเวณที่พระแท่นประดิษฐานอยู่นี้     เป็นป่าไม้หนา มีเถาวัลย์ปกคลุมหนาทึบ  ปู่ ย่า ตา ทวด ในสมัยนั้นนับถือว่าเป็นพระภูมิเจ้าที่ศักดิ์สิทธิ์ พอถึงเดือน 5 เดือน 6  ทุกๆปีจะพาลูกหลานนำน้ำอบน้ำหอมมาสรงและบนบานศาลกล่าวขจัดปัดเป่าภยันอันตรายต่าง ๆให้ประชาชนในหมู่บ้านอยู่เป็นสุข  เมื่อประมาณปีพ.ศ. 2473 ขุนสาหร่าย เจ้าหน้าที่ปราบปรามจากอำเภอภูเขียวได้มาปราบปรามผู้ร้าย และติดตามโจรซึ่งหนีไปซ่อนตัวอยู่ในบริเวณที่พบพระแท่นเห็นพระแท่นซึ่งเป็นวัตถุโบราณตั้งอยู่ในที่ไม่เหมาะสมจึงพาราษฎรย้ายพระแท่นเข้าไปไว้ในวัดบัลลังก์จึงเกิดอาเพท เล่ากันว่าสัตว์ป่า เก้ง กวาง ลิงลม ชะนี วิ่งเข้ามาสู่หมู่บ้านประชาชนเกิดโรคระบาดจึงไปปรึกษาพระครูถาวรสีลวัฒน์   เจ้าคณะอำเภอภูเขียว ท่านแนะนำว่าให้นำพระแท่นบัลลังก์กลับมาไว้ที่เดิม   ซึ่งเป็นที่ประดิษฐานในปัจจุบันนี้ เหตุอาเพทดังกล่าวจึงหายไป      บ้านแท่นในอดีตอยู่ในเขตตำบลบ้านมอญ อำเภอภูเขียว ต่อมาได้ไปอยู่ในเขตตำบลสามสวนและมาตั้งตำบลบ้านแท่น มีผู้ปกครองระดับหมู่บ้านมาแล้ว  17   คน และผู้ปกครองระดับหมู่บ้านคนแรกได้แก่ หลวงทิพยเนตร    บ้านแท่นได้รับการยกฐานะเป็นกิ่งอำเภอ เมื่อปี พ.ศ. 2508   โดยขอแยกพี้นที่ 3 ตำบลจากการปกครองของอำเภอภูเขียว คือ ตำบลสามสวน ตำบลบ้านเต่า และตำบลบ้านแท่นต่อมาเมื่อปีพ.ศ. 2512 ได้แยกการปกครองออกอีก 1 ตำบลคือตำบลสระพัง    ในปีเดียวกันนั้นเองก็ได้ยกฐานะจากกิ่งอำเภอเป็น  "อำเภอบ้านแท่น" และในปี พ.ศ. 2515 ตำบลบ้านเต่าได้แยกการปกครองออกเป็นอีก 1 ตำบล คือตำบลหนองคู จนถึงปัจจุบันนี้ รวม5 ตำบล 66 หมู่บ้าน   อำเภอบ้านแท่นมีนายอำเภอมาแล้ว   20   คน คนปัจจุบันคือ  นายเสวก พุทธรักษา  มาดำรงตำแหน่งเมื่อ 28 กันยายน 2550 จนถึงปัจจุบันนี้
การปกครองส่วนท้องถิ่น
ท้องที่อำเภอบ้านแท่นประกอบด้วยองค์กรปกครองส่วนท้องถิ่น 6 แห่ง ได้แก่
วรนุช
วรนุช เป็นชื่อ หรือนามสกุลบุคคลไทย อาจหมายถึง
เส้นขนานที่ 77 องศาใต้
เส้นขนานที่ 77 องศาใต้ คือวงกลมละติจูดที่ 77 องศาใต้ของเส้นศูนย์สูตรโลกในแอนตาร์กติก เส้นนี้ลากผ่านทวีปแอนตาร์กติกาและมหาสมุทรใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 77° ใต้ลากผ่านพื้นที่ดังนี้:
รีวงาซากิ
รีวงาซากิ เป็นนครในจังหวัดอิบารากิ ประเทศญี่ปุ่น ตั้งอยู่ทางตะวันออกเฉียงเหนือของกรุงโตเกียวไปราว 71 กิโลเมตร มีประชากร 77,078 คน (ปี 2018) ชื่อ "รีวงาซากิ" เป็นชื่อตระกูลซามูไรที่เคยปกครองพื้นที่แห่งนี้ในสมัยที่ยังเป็นส่วนหนึ่งของแคว้นซัตสึมะ
สองสิงห์ชาติไอ้เสือ
สองสิงห์ชาติไอ้เสือ (Butch Cassidy and the Sundance Kid)​ เป็นภาพยนตร์อเมริกันแนวคาวบอยตะวันตก ปี 1969 กำกับการแสดงโดย จอร์จ รอย ฮิลล์ เขียนบทภาพยนตร์โดย วิลเลียม โกลด์แมน ภาพยนตร์สร้างจากเรื่องราวของโจร 2 คนที่มีตัวตนอยู่จริงในหน้าประวัติศาตร์อเมริกัน โดยเป็นเรื่องของ "โรเบิร์ต ลีรอย ปาร์กเกอร์" หรือชื่อในวงการคือ บุตช์ แคสสิดี (นำแสดงโดย พอล นิวแมน​)​ และคู่หูของเขา "แฮร์รี อลอนโซ ลองกาโบห์" หรือชื่อในวงการคือ ซันแดนซ์ คิด (นำแสดงโดย โรเบิร์ต เรดฟอร์ด​)​ โจร 2 คนที่ใครต่อใครรักใคร่เอ็นดู แต่ถูกพวกพ่อค้าหมายหัว หลังจากปล้นรถไฟไปสองรอบ เขาทั้ง 2 ต้องหนีไปไกลถึงประเทศโบลิเวีย หลังออกฉายภาพยนตร์ประสบความสำเร็จอย่างสูงด้วยการได้รับรางวัลออสการ์​ 4 สาขา และ ได้รับรางวัลแบฟตา​ถึง 9 สาขา ทำสถิติเป็นภาพยนตร์ที่ได้รับรางวัลแบฟตามากที่สุดในปีเดียวกันมาจนถึงปัจจุบัน รวมทั้งยังเป็นภาพยนตร์ที่สามารถทำรายได้มากที่สุดในปี ค.ศ. 1969 และได้รับการยกย่องจากสมาคมผู้เขียนบทภาพยนตร์แห่งสหรัฐอเมริกาให้อยู่ในรายชื่อ 100 ภาพยนตร์ที่มีการเขียนบทดีที่สุดในโลก โดยได้รับการจัดอันดับให้อยู่ในบทภาพยนตร์ที่ดีที่สุดในโลกอันดับที่ 7
ในปี 2003 หอสมุดรัฐสภาได้คัดเลือกให้ภาพยนตร์เรื่องนี้อยู่ในหอทะเบียนภาพยนตร์แห่งชาติ​ของสหรัฐอเมริกาในฐานะเป็นภาพยนตร์ที่แสดงออกถึงวัฒนธรรม, ประวัติศาสตร์ หรือสุนทรียศาสตร์ ต่อมาในปี 2007 สถาบันภาพยนตร์อเมริกัน​ได้คัดเลือกให้เป็นภาพยนตร์อเมริกันที่ยิ่งใหญ่ที่สุดอันดับที่ 73
อ้างอิง
​ ​ ​ ​ ​
ราชวงศ์ที่หกแห่งอียิปต์
ราชวงศ์ที่หกแห่งอียิปต์ เป็นหนึ่งในราชวงศ์จำนวน 4 ราชวงศ์ คือ ราชวงศ์ที่สาม สี่ และห้า ที่ถูดจัดเป็นกลุ่มของราชวงศ์ที่ปกครองอยู่ในช่วงสมัยราชอาณาจักรเก่าของอียิปต์โบราณ
รายพระนามฟาโรห์จากราชวงศ์ที่หกแห่งอียิปต์
ฟาโรห์ที่เป็นที่ทราบจากราชวงศ์ที่หกปรากฏอยู่ในตารางด้านล่าง มาเนโธได้กำหนดให้ราชวงศ์ที่หกได้ปกครองอียิปต์ราว 203 ปี นั้บตั้งแต่จากรัชสมัยของฟาโรห์เตติถึงฟาโรห์นิโตคริส ขณะที่ในบันทึกพระนามแห่งตูรินได้ระบุว่าราชวงศ์ที่หกได้ปกครองอียิปต์เป็นระยะเวลา 181 ปี แต่มีฟาโรห์เพิ่มอีกสามพระองค์ที่ประกอบด้วยอาบา (Aba) ซึ่งเป็นเป็นการลดช่วงปีการปกครองจากราชวงศ์ที่แปดแห่งอียิปต์ที่ถูกเพิ่มเข้ามา ทำให้ระยะเวลาของการปกครองของราชวงศ์ที่หกลดลงเหลือเพียง 155 ปี โดยการประมาณดังกล่าวจะแตกต่างกันไประหว่างนักวิชาการและแหล่งข้อมูล
ประวัติราชวงศ์
ราชวงศ์ที่หกได้รับการพิจารณาจากนักวิชาการหลายคนว่าเป็นราชวงศ์สุดท้ายของช่วงสมัยราชอาณาจักรเก่า ถึงแม้ว่าประวัติศาสตร์อียิปต์โบราณของอ็อกซ์ฟอร์ด จะรวมราชวงศ์ที่เจ็ดและแปดเข้าเป็นส่วนหนึ่งของสมัยราชอาณาจักรเก่าด้วย แต่มาเนโธได้บันทึกว่าฟาโรห์จากราชวงศ์ที่หกทรงปกครองจากเมืองเมมฟิส เนื่องจากพีระมิดของพระองค์ถูกสร้างขึ้นที่ซักกอเราะฮ์ ซึ่งอยู่ไม่ไกลกันมากนัก
ฟาโรห์เตติ
ฟาโรห์เตติได้รับการระบุว่าทรงเป็นฟาโรห์พระองค์แรกของราชวงศ์ที่หก โดยมาเนโธ โดยหลังจากสิ้นสุดรัชสมัยของฟาโรห์ยูนัส พระองค์จึงเสด็จขึ้นครองราชสมบัติในช่วงศตวรรษที่ 23 ก่อนคริสตกาล
ความสัมพันธ์ระหว่างฟาโรห์เตติกับผู้ปกครองก่อนหน้าของพระองค์ที่ยังคงคลุมเครืออยู่ แต่พระนางอิพุต ซึ่งเป็นพระมเหสีของพรองค์ เชื่อว่าเป็นพระราชธิดาของฟาโรห์ยูนัส ซึ่งหมายความว่า ฟาโรห์เตติทรงขึ้นครองบัลลังก์ในฐานะพระชามาดาของฟาโรห์ยูนัส การขึ้นคริงราชย์ของพระองค์ได้แก้ไขวิกฤตการสืบสันตติวงศ์ที่อาจจะเกิดขึ้นจากฟาโรห์ยูนัสเสด็จสวรรคตโดยไม่มีองค์รัชทายาทบุรุษ ฟาโรห์เตติทรงใช้พระนามฮอรัสว่า เซเฮเทปทาวี (หมายถึง "ผู้ทรงปลอบประโลมสองแผ่นดิน") เพื่อสถาปนารัชสมัยของพระองค์ให้เป็นหนึ่งในการฟื้นฟูเอกภาพทางการเมือง และดูเหมือนจะเกิดขึ้นได้อย่างราบรื่น ฟาโรห์เตติยังคงทรงรับขุนนางจากรัชสมัยผู้ปกครองก่อนหน้าของพระองค์จากราชวงศ์ที่ห้าให้ทำงาให้กับราชสำนัก เช่น ราชมนตรีเมฮู และคาเกมนิ ผู้ซึ่งเริ่มรับราชการในช่วงรัชสมยัของฟาโรห์ดเจดคาเร อิเซซิ อย่างไรก็ตาม บันทึกพระนามแห่งตูรินก็แทรกช่องว่างระหว่างรัชสมัยฟาโรห์ยูนัสกับฟาโรห์เตติเช่นกัน ซึ่งจาโรมีร์ มาเล็ก นักอียิปต์วิทยา เชื่อว่าเกี่ยวข้องกับ "การย้ายที่ตั้งของเมืองหลวงและที่ประทับของพระราชวงศ์" โดยเมืองหลวงย้ายจาก "เมืองกำแพงสีขาว (เมมฟิส)" ไปยังชานเมืองที่มีประชากรหนาแน่นทางใต้ไปยัง "ดเจด-อิสุต" ซึ่งได้มาจากชื่อพีระมิดของฟาโรห์เตติและเมืองพีระมิด และตั้งอยู่ทางตะวันออกของพีระมิด ที่ประทับของพระราชวงศ์อาจจะอยู่ไกลออกไปทางใต้ ในหุบเขาที่อยู่ห่างออกไปและข้ามทะเลสาบจากเมือง ทางตะวันออกของซักกอเราะฮ์ใต้ ซึ่งเป็นสถานที่สร้างพีระมิดของฟาโรห์ดเจดคาเร อิเซซิ และฟาโรห์เปปิที่ 1
ฟาโรห์เตติมีพระราชธิดาพระนามว่า เซเชสเชต ซึ่งทรงอภิเษกสมรสกับขุนนางคนหนึ่งของพระองค์และหัวหน้านักบวชในช่วงเวลาต่อมานามว่า เมอร์เออร์ยูคา จึงเป็นสัญญาณที่ชัดเจนว่าพระองค์ทรงสนพระราชหฤทัยที่จะทรงสนิทสนมกับชนชั้นสูง โดยเมอร์เออร์ยูคาถูกฝังใกล้กับพีระมิดของฟาโรห์เตติ ในหลุมฝังศพที่หรูหราในซักกอเราะฮ์เหนือ ส่วนหนึ่งของพระราชนโยบายที่นำมาสู่ความสงบสุขของฟาโรห์เตติ พระองค์ได้ทรงออกพระราชกฤษฎีกายกเว้นการเก็บภาษีวิหารที่อไบดอส พระองค์ทรงเป็นผู้ปกครองพระองค์แรกที่มีความสัมพันธ์ใกล้ชิดกับลัทธิแห่งเทพีฮัตฮอร์ที่เดนเดรา และในต่างดินแดน ฟาโรห์เตติทรงรักษาความสัมพันธ์ทางการค้ากับไบบลอสและนิวเบีย
ฟาโรห์เตติทรงโปรดให้สร้างพีระมิดที่ซักกอเราะฮ์เหนือ พีระมิดของพระองคืเป็นไปตามมาตรฐานของพีระมิดแห่งดเจดคาเร อิเซซิที่สร้างไว้ โดยมีความยาวฐาน 78.5 ม. (258 ฟุต) บรรจบกับยอดที่ทำมุม ~53° ที่ความสูงสูงสุด 52.5 ม. (172 ฟุต) โครงสร้างพื้นฐานของพีระมิดนั้นคล้ายคลึงกับพีระมิกของฟาโรห์ยูนัสและดเจดคาเร อิเซซิมาก มีทางเดินลดหลั่นและทางเดินในแนวราบที่กั้นไว้ประมาณตรงกลางด้วยช่องหินแกรนิตสามช่อง นำไปสู่ห้องด้านหน้าที่ขนาบข้างไปทางทิศตะวันออกด้วยช่องแคบสามช่อง และทางทิศตะวันตกโดยห้องฝังศพที่มีโลงหิน ผนังของห้องและส่วนของทางเดินแนวนอนถูกจารึกไว้ด้วยข้อความพีระมิด เช่นเดียวกับในพีระมิดแห่งยูนัส วิหารบูชาพระบรมศพ ยกเว้นทางเข้า ก็สอดคล้องกับแผนพื้นฐานเช่นเดียวกับของผู้ปกครองก่อนหน้าของพระองค์ กลุ่มพีระมิดบริวารตั้งอยู่ทางตะวันออกเฉียงใต้ของพีระมิดโดยมีความยาวฐาน 15.7 ม. (52 ฟุต) ทางเดินที่เชื่อมไปยังวิหารบูชาพระบรมศพนั้นยังไม่ได้รับการขุดค้น ในขณะที่วิหารที่รับรองพระบรมศพและเมืองพีระมิดนั้นหายไปทั้งหมด พีระมิดของฟาโรห์เตติกลายเป็นที่ตั้งของสุสานขนาดใหญ่ และรวมถึงพีระมิดของพระมเหสีนิธและพระมเหสีอิพุต ซึ่งเป็นพระราชมารดาของฟาโรห์เปปิที่ 1 ด้วย พระอัฐิสัณฐานของพระนางอิพุตถูกค้นพบโดยทรงถูกฝังอยู่ในพีระมิดของพระองค์ในโลงพระบรมศพไม้
มาเนโธอ้างว่าฟาโรห์เตติทรงถูกลอบปลงพระชนม์โดยมหาดเล็กประจำพระองค์ แต่ไม่มีแหล่งข้อมูลร่วมสมัยใดมายืนยันประเด็นดังกล่าว หากเป็นเรื่องจริง อาจจะอธิบายและชี้ถึงฟาโรห์ที่ขึ้นมาครองราชย์เป็นระยะเวลาสั้น ๆ พระนามว่า ยูเซอร์คาเร ระหว่างรัชสมัยของฟาโรห์เตติและฟาโรห์เปปิที่ 1พระนามของฟาโรห์ยูเซอร์คาเรปรากกอยู่ในบันทึกพระนามแห่งตูรินและอไบดอสและถูกกล่าวถึงในหลักฐานทางโบราณคดีร่วมสมัยหลายฉบับ
ฟาโรห์เปปิที่ 1
ในช่วงราชวงศ์ที่ห้าแห่งอียิปต์ คณะสำรวจถูกส่งไปยังวาดิ มาการาในคาบสมุทรไซนาย เพื่อขุดหาแร่เทอร์ควอยซ์และทองแดง เช่นเดียวกับเหมืองที่ฮัตนุบ และวาดิ ฮัมมามาต ซึ่งฟาโรห์ดเจดคาราได้ทรงส่งคณะสำรวจทางการค้าลงใต้ไปยังดินแดนพุนต์และขึ้นเหนือไปยังเมืองไบบลอส และฟาโรห์เปปิที่ 1 ไม่เพียงแต่ทรงส่งคณะสำรวจไปยังสถานที่ดังกล่าวนี้เท่านั้น แต่ยังทรงส่งไปไกลถึงเอบลาในซีเรียปัจจุบันด้วย
ฟาโรห์เปปิที่ 2
ทรงเป็นฟาโรห์ที่โดดเด่นที่สุดของราชวงศ์ที่ห้าคือ ฟาโรห์เปปิที่ 2 ซึ่งทรงครองราชย์ยาวนานถึง 94 ปี
ความเฟื่องฟูของขุนนาง
ด้วยจำนวนจารึกชีวประวัติที่เพิ่มขึ้นในสุสานที่ไม่ใช่ของพระราชวงศ์ ทำให้ทราบเกี่ยวกับประวัติศาสตร์ร่วมสมัยได้กว้างขึ้น ตัวอย่างเช่น การที่ได้ทราบถึงแผนการที่ล้มเหลวในการต่อต้านฟาโรห์เปปิที่ 1 และทราบถึงอ่านจดหมายที่เขียนโดยยุวกษัตริย์เปปิที่ 2 ด้วยความตื่นเต้นที่หนึ่งในคณะสำรวจของพระองค์จะกลับมาพร้อมกับคนแคระเต้นรำจากดินแดนแห่งยัม ซึ่งตั้งอยู่ทางใต้ของนิวเบีย
คำจารึกบนสุสานที่ไม่ใช่ของพระราชวงศ์เป็นเพียงตัวอย่างหนึ่งของอำนาจที่เพิ่มขึ้นของขุนนาง ซึ่งทำให้การปกครองโดยสมบูรณ์ของฟาโรห์ได้อ่อนแอลงไปอีก ผลที่ตามมา คือ เป็นที่เชื่อกันว่าในการสวรรคตของฟาโรห์เปปิที่ 2 ที่ทรงมีพระชนมพรรษายืนมากนั้น ทำให้ข้าราชบริพารของพระองค์ตั้งมั่นมากพอที่จะต่อต้านพระราชอำนาจของผู้ปกครองที่ขึ้นมาปกครองต่อหลายพระองค์ของพระองค์ ซึ่งอาจจะมีส่วนทำให้ราชอาณาจักรเก่าเสื่อมอำนาจลงอย่างรวดเร็ว
ชีวิตไม่ต้องเด่น ขอแค่เป็นเทพในเงา
ชีวิตไม่ต้องเด่น ขอแค่เป็นเทพในเงา เป็นซีรีส์ไลต์โนเวลญี่ปุ่น เขียนโดยไดซูเกะ ไอซาวะ และวาดภาพประกอบโดยโทไซ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรในเดือนพฤษภาคม พ.ศ. 2561 ภายหลังได้รับลิขสิทธิ์ตีพิมพ์โดยสำนักพิมพ์เอ็นเตอร์เบรน ตีพิมพ์เป็นหนังสือไลต์โนเวลตั้งแต่เดือนพฤศจิกายน พ.ศ. 2559
มังงะดัดแปลงวาดภาพโดยอันริ ซากาโนะ ตีพิมพ์ในนิตยสารคอมพ์เอช นิตยสารมังงะแนวเซเน็งของสำนักพิมพ์คาโดกาวะโชเต็งตั้งแต่เดือนธันวาคม พ.ศ. 2561 ซีรีส์มังงะภาคแยกชื่อเรื่องว่า ''คาเงะ โนะ จิตสึเรียวกูชะ นิ นาริตากูเตะ! ชาโดว์ ไกเด็ง วาดโดยเซตะ U ตีพิมพ์ในนิตยสารคอมพ์เอช''เช่นกันตั้งแต่เดือนกรกฎาคม พ.ศ. 2562 ทั้งไลต์โนเวลและมังงะภาคหลักมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงสร้างโดยสดูดิโอเน็กซัส ออกอากาศตั้งแต่เดือนตุลาคม พ.ศ. 2565 ถึงกุมภาพันธ์ พ.ศ. 2566 ฤดูกาลที่ 2 มีการประกาศสร้าง
อายูกะ ข่าน
อายูกะ หรือ อายูกิ ข่าน (ค.ศ. 1669–1724) เป็นผู้นำชาวคัลมึคภายใต้การปกครองรัฐข่านคัลมึค ซึ่งถึงจุดสุดยอดในด้านเศรษฐกิจ, การทหาร และอำนาจทางการเมือง ในนามของรัสเซีย อายูกะ ข่าน ได้ปกป้องพรมแดนทางใต้ของรัสเซีย มีส่วนร่วมในการสำรวจทางทหารหลายครั้งเพื่อต่อสู้กับชนเผ่ามุสลิมในเอเชียกลาง, คอเคซัสเหนือ และคาบสมุทรไครเมีย
กองทหารคัลมึคได้บุกโจมตีบาจเคอร์โดยมีการก่อการกำเริบบาจเคอร์ที่คาซันและโอเรนบุร์ก (ค.ศ. 1681–1684) จากนั้นรัฐบาลรัสเซียก็ส่งไปเจรจาสำหรับอายูเกะ เจ้าชาย โกลิตซิน อะเลกเซย์ อีวาโนวิช ซึ่งการเจรจาเหล่านี้ล้มเหลวในการหยุดการโจมตีคัลมึคของรัสเซีย รวมทั้งทำให้อายูกะ ข่าน มีความสัมพันธ์ฉันมิตรกับปอร์ต, ไครเมีย และเปอร์เซีย
เจ้าหน้าที่ฝ่ายปกครองรัสเซียในความพยายามที่จะเสริมสร้างอิทธิพลในแม่น้ำวอลกาตอนล่าง โดยได้สนับสนุนอายูกะ ข่าน และใช้กองกำลังของเขาในระหว่างการปราบปรามการก่อการกำเริบของอัสตราฮัน (ค.ศ. 1705–1706) และบูลาวิน (ค.ศ. 1707–1709) เช่นเดียวกับในมหาสงครามเหนือ (ค.ศ. 1700–1721) และสงครามรัสเซีย-เปอร์เซีย (ค.ศ. 1722–1723) สำหรับสงครามหลัง เพื่อเป็นเกียรติแก่การรับใช้ของเขา เขาได้รับพระราชทานดาบทองคำและเข็มขัดที่ประดับด้วยเพชรพลอยโดยจักรพรรดิปีเตอร์ที่ 1
อายูกะ ข่าน ฟื้นความสัมพันธ์อย่างสันติกับอาณาจักรรัสเซีย โดยหันความสนใจไปทางทิศตะวันออก ซึ่งอายูกะ ข่าน ได้ดำเนินการทัพทางทหารต่อชาวคาซัคและเติร์กเมน โดยทำให้พวกเขาตกเป็นเมืองขึ้น ส่วนหนึ่งของมังเฆิสชัคเติร์กเมนถูกแทนที่โดยอายูกะ ข่าน แห่งแม่น้ำวอลกา ในช่วงเวลาเดียวกันรวมถึงการทำสงครามกับชาวดาเกสตาน, คูมึค, คาบาร์เดีย และคูบันที่ประสบความสำเร็จ กระทั่งใน ค.ศ. 1690 ทะไลลามะได้พระราชทานตำแหน่งคัลมึค ไทชา อายูเกะ ข่าน ด้วยลัญจกร
ชินวัฒน์ วงศ์ไชย
ชินวัฒน์ วงศ์ไชย (เกิดวันที่ 8 ธันวาคม พ.ศ. 2539) เป็นนักฟุตบอลชาวไทย ปัจจุบันเล่นในตำแหน่งกองหลังให้กับการท่าเรือ ในไทยลีก
อัสสัมชัญ
ใน พ.ศ. 2557 การแข่งขันจตุรมิตรสามัคคี ครั้งที่ 27 ชินวัฒน์ได้ลงเล่นให้กับอัสสัมชัญ เขามีส่วนช่วยให้ทีมเข้าชิงชนะเลิศกับคู่ปรับตลอดกาลอย่างกรุงเทพคริสเตียน สุดท้าย ผลจบลงด้วยการเสมอ 1–1 คว้าแชมป์ร่วมทั้งสองโรงเรียน
พีทีที ระยอง
ในฤดูกาล 2560 ชินวัฒน์ ได้ย้ายมาเล่นให้กับพีทีที ระยอง ต่อมาในฤดูกาล 2561 เขาลงเล่นให้กับสโมสรทั้งหมด 22 นัด ซึ่งในหลาย ๆ นัด เขาจะยืนในตำแหน่งกองหลังคู่กับ กรวิทย์ นามวิเศษ อดีตกองหลังของบุรีรัมย์ ยูไนเต็ด ทำให้ทั้งคู่ทำผลงานในด้านเกมรับได้ดี จนสามารถพาทีมเลื่อนชั้นสู่ไทยลีก ฤดูกาล 2562 ได้สำเร็จ ชินวัฒน์ได้รับคำชื่นชมจาก ธีระศักดิ์ โพธิ์อ้น หัวหน้าผู้ฝึกสอนของสโมสร ว่าในอนาคตมีโอกาสที่จะติดทีมชาติไทยได้
บุรีรัมย์ ยูไนเต็ด
ในเดือนธันวาคม พ.ศ. 2562 ชินวัฒน์ ได้ย้ายมาร่วมทีมบุรีรัมย์ ยูไนเต็ด สโมสรร่วมลีกเดียวกัน ภายหลังจากที่พีทีที ระยอง ทีมเก่าของเขา ยุบทีมไปแล้ว
ในวันที่ 6 กันยายน พ.ศ. 2563 ชินวัฒน์ ถูกปล่อยยืมตัวให้กับระยอง
ทีนชาติ
ชินวัฒน์ เคยมีชื่อเก็บตัวกับทีมฟุตบอลนักเรียนไทยรุ่นอายุไม่เกิน 18 ปี ในการแข่งขันฟุตบอลนักเรียนชิงแชมป์เอเชีย ครั้ง 42 ก่อนที่จะถูกตัดชื่อออกไป
ชีวิตส่วนตัว
ในช่วงปลายปี 2560 ชินวัฒน์ ได้เริ่มคบหาดูใจกับ บุษกร เอกพันธ์ หนึ่งในทีมงานของสมาคมฟุตบอลหญิง และเจ้าหน้าที่ประชาสัมพันธ์ของสมาคมกีฬาฟุตบอลแห่งประเทศไทยฯ
ประเทศยูเครนในพาราลิมปิกฤดูร้อน 2016
ประเทศยูเครน เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติยูเครนเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 172 คนใน 15 ชนิดกีฬา
ยูโด
วิธีการเดียวในการผ่านเข้ารอบโดยการเป็นผู้ชนะการแข่งขัน IBSA ยูโดชิงแชมป์โลก 2014 ยูเครนจึงได้รับการคัดเลือกเพื่อเข้าแข่งขันที่ริโอดังนี้ Nataliya Nikolaychyk ในการแข่งขันประเภทหญิง -52 กก. Inna Cherniak นักยูโดรุ่น B2 จบอันดับที่หนึ่งในรุ่นของเธอ ทำให้ประเทศได้รับตำแหน่งที่สองในการแข่งขันหญิง -57 กก. Iryna Husieva คว้าตำแหน่งที่สามสำหรับยูเครนในการแข่งขันหญิง -63 กก
ผลการแข่งขันดังนี้ :
สโมสรฟุตบอลแมนเชสเตอร์ซิตีในฤดูกาล 2015–16
ฤดูกาล 2015–16 เป็นฤดูกาลที่ 114 ของ สโมสรฟุตบอลแมนเชสเตอร์ซิตี แต่เป็นฤดูกาลที่แปดสิบเจ็ดในฟุตบอลอังกฤษและเป็นฤดูกาลที่สิบเก้าในพรีเมียร์ลีกนับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม พร้อมด้วยพรีเมียร์ลีก, สโมสรยังจะแข่งขันใน ยูฟ่าแชมเปียนส์ลีก, เอฟเอคัพ และ ฟุตบอลลีกคัพ ฤดูกาลครอบคลุมระยะเวลาตั้งแต่วันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016
ชุดแข่งขัน
ผู้จัดจำหน่าย: ไนกี้ / ผู้สนับสนุน: เอติฮัดแอร์เวย์
แมตช์
เมื่อวันที่ 17 มิถุนายน ค.ศ. 2015, โปรแกรมการแข่งขันสำหรับฤดูกาลที่กำลังจะมาถึงได้ประกาศออกมาเป็นที่เรียบร้อยแล้ว.
รอบแบ่งกลุ่ม
งานพิธีการจับสลาก รอบแบ่งกลุ่ม มีขึ้นเมื่อวันที่ 27 สิงหาคม ค.ศ. 2015 ที่ ราชรัฐโมนาโก, ประเทศฝรั่งเศส. แมนเชสเตอร์ซิตี จะต้องเผชิญหน้า ยูเวนตุส, เซบิยา และ โบรุสซีอาเมินเชินกลัทบัค.
รายชื่อผู้เล่นชุดหลัก
''เรียงลำดับตามหมายเลขเสื้อ. การลงสนามรวมลีกและการลงสนามในฟุตบอลถ้วย, รวมไปถึงการเป็นตัวสำรอง.''
ผู้เล่นที่ทำประตูสูงสุด
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ
คลีน ชีตส์
รวมทุกการแข่งขัน โดยถ้าจำนวนคลีนชีตส์เท่ากันจะเรียงตามหมายเลขเสื้อ
ISO 3166-2:US
ISO 3166-2:US เป็นรายการรหัสสำหรับสหรัฐอเมริกา ในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่น (เช่น จังหวัด หรือ รัฐ) และกำหนดรหัสสำหรับทั้งประเทศด้วย ISO 3166-1
ในปัจจุบันสำหรับสหรัฐอเมริกา ISO 3166-2 มีความหมายถึง
สโมสรฟุตบอลแมนเชสเตอร์ซิตีในฤดูกาล 2015–16
รางวัล พรีเมียร์ลีก ผู้จัดการทีมประจำเดือน
มอบรางวัลรายเดือนให้กับผู้จัดการที่ถูกรับเลือกจากคณะกรรมการโดยผู้สนับสนุนของพรีเมียร์ลีก
ISO 3166-2:US
รหัสแต่ละตัวจะแบ่งเป็นสองส่วน ซึ่งคั่นด้วยยติภังค์ (-) ส่วนแรกคือ US ซึ่งเป็นรหัสประเทศตามมาตรฐาน ISO 3166-1 แบบสองอักขระของสหรัฐอเมริกา และส่วนที่สองเป็นตัวอักษร ซึ่งเป็นอักษรย่อทางไปรษณีย์ของแต่ละรัฐ เขตการปกครอง หรือพื้นที่รอบนอก เว้นแต่เกาะเล็กรอบนอกของสหรัฐอเมริกาที่ไม่มีอักษรย่อทางไปรษณีย์
การแบ่งเขตปกครองย่อยใน ISO 3166-1
นอกเหนือจากการแบ่งเขตการปกครองของสหรัฐอเมริกาใน ISO 3166-2 แล้ว พื้นที่รอบนอกยังมีรหัสเรียกขานอย่างเป็นทางการเป็นของตนเองในรหัสประเทศ ISO 3166-1 ด้วย
สโมสรฟุตบอลแมนเชสเตอร์ซิตีในฤดูกาล 2015–16
รางวัล พรีเมียร์ลีก ผู้เล่นยอดเยี่ยมประจำเดือน
มอบรางวัลรายเดือนให้กับผู้เล่นที่ถูกรับเลือกจากคณะกรรมการโดยผู้สนับสนุนของพรีเมียร์ลีก
รางวัล เอติฮัด ผู้เล่นยอดเยี่ยมประจำเดือน
มอบรางวัลให้กับผู้เล่นที่ได้รับผลโหวตมากที่สุดในการตัดคะแนนเสียงโพลจากผลสำเร็จที่ดำเนินการในแต่ละเดือนผ่านทาง MCFC OWS
ศาสนาอิสลามในประเทศมาเลเซีย
ประเทศมาเลเซียเป็นประเทศที่นับถือศาสนาอิสลามมากที่สุด ใน ค.ศ. 2013 มีผู้นับถือประมาณ 19.5 ล้านคน หรือ 61.3% ของประชากร
ศาสนาอิสลามในประเทศมาเลเซีย นับถือตามสำนักชาฟิอีของเทววิทยาและนิติศาสตร์แบบซุนนี ในขณะที่รัฐธรรมนูญมาเลเซียระบุว่า เป็นรัฐฆราวาส ศาสนาอิสลามในบริเวณนี้มาจากพ่อค้าที่มาจากอาระเบีย, จีน และอนุทวีปอินเดีย แล้วเริ่มหนักแน่นในศตวรรษที่ 15 ในรัฐธรรมนูญมาเลเซีย ศาสนาอิสลามมีสถานะเป็น "ศาสนาแห่งสหพันธรัฐ" อย่างไรก็ตาม ศาสนาอื่นยังคงทำพิธีของตนเองได้ตามปกติ  รายงานจากสำนักวิจัยพิว มุสลิมในประเทศมาเลเซีย 18% เป็นมุสลิมที่ไม่มีนิกาย (non-denominational Muslims) ในขณะที่ 7% นับถือสาขาขนาดเล็ก (อิบาดี, กุรอานิซึม ฯลฯ)
พระเจ้าโก
จักรพรรดิแทโจยอง (ไม่ทราบแน่ชัด - ค.ศ.719) หรือที่รู้จักกันในนาม จักรพรรดิโก (ฮันกึล: 고왕, ฮันจา: 高王) เป็นผู้สถาปนาอาณาจักรพัลแฮ ทรงครองราชย์ระหว่างปีค.ศ.699 ถึง 719 ชาติกำเนิดของพระองค์นั้นเป็นที่โต้แย้งกันมาก(ดูด้านล่าง) โดยนักวิชาการส่วนใหญ่ในเกาหลีเชื่อว่าพระองค์มีเชื้อสายโกคูรยอ แต่นักวิชาการส่วนใหญ่ในจีนกลับเชื่อว่าพระองค์มีบรรพบุรุษเป็นชาวมัลกัล(โมเฮ)
เบื้องหลังและชีวิตในวัยเยาว์
แทโจยองเป็นบุตรชายคนแรกของแม่ทัพแท จุงซาง (ฮันกึล: 대중상 ฮันจา: 大仲象) หรือชีชีจงเซียง (เกาหลี: 걸걸중상, จีน: 乞乞仲象) แห่งอาณาจักรโกคูรยอ แทโจยองประสูติเมื่อไหร่และที่ไหนไม่แน่ชัด
หลังจากการล่มสลายของโกคูรยอแก่กองทัพซิลลาและราชวงศ์ถัง แทจุงซางยังคงอยู่ที่ป้อมอันซีโดยไม่ได้ถูกโจมตีในช่วงสงครามโกคูรยอ-ถังครั้งที่3 อย่างไรก็ตามในปี668 โคกูรยอล่มสลาย แม้ว่าทั้งสองพ่อลูกจะร่วมรบอย่างกล้าหาญ แต่ทั้งสองก็ถูกจับเป็นเชลย หลังจากความพ่ายแพ้ของกบฏชาวชี่ตันที่นำโดยหลี่จินฉงต่อราชวงศ์ถังในปี696 ชาวซูโม่ โมเฮและโคกูรยอที่เหลืออยู่อันมีผู้นำคือแทจุงซาง และชาวไป่ซานโมเฮที่มีผู้นำคือชีซีพีอวี้ (ฮันกึล: 걸사비우, ฮันจา: 乞四比羽) ได้เป็นพันธมิตรกันเพื่อแสวงหาอิสรภาพ เพราะความมุ่งร้ายของนโยบายการทำให้สงบของบูเช็กเทียน ทำให้พวกเขาต้องหนีไปทางตะวันออกสู่ดินแดนบ้านเกิดของพวกเขา
การก่อตั้งอาณาจักร
ทัพถังได้ฆ่าชีซีพีอวี้และแทจุงซางก็เสียชีวิต แทโจยองจึงรวมกองทัพโคกูรยอและมัลกัลเข้าด้วยกันเพื่อต้านการโจมตีของราชวงศ์ถัง เขาได้ชัยชนะอย่างเด็ดขาดเหนือราชวงศ์ถังในยุทธการชอนมุนรยอง (ฮันกึล: 천문령, ฮันจา: 天門嶺)ทำให้เขาสามารถก่อตั้งอาณาจักรของเขาเอง เขาสถาปนาตัวเองเป็นกษัตริย์แห่งจินในปี698 เขาตั้งเมืองหลวงที่เขาดงมอทางใต้ของมณฑลจี๋หลินในปัจจุบัน และสร้างเมืองดงมอซานซองที่จะใช้เป็นเมืองหลวงของอาณาจักรจินอันยิ่งใหญ่ (ฮันกึล: 대진국, ฮันจา: 大辰國)
การเสด็จสวรรคตและการสืบทอดตำแหน่ง
พระเจ้าแทโจยองเสด็จสวรรคตในปี719 พระราชโอรสแทมูเยขึ้นครองราชย์สืบต่อ แทโจยองได้รับพระราชทินนามว่า จักรพรรดิโก
หมายเหตุ
ในช่วงต้นรัชสมัย อาณาจักรซิลลาไม่พอใจที่มีการก่อตั้งอาณาจักรพัลแฮโดยชาวโคกูรยอเดิม จึงร่วมกับจีนเพื่อทำลายพัลแฮ แต่จีนกลับไม่ช่วยเหลือ เพราะเห็นว่าอาณาจักรพัลแฮมีฐานะทัดเทียมกันกับอาณาจักรซิลลา และยังมีความสัมพันธ์ทางวัฒนธรรมกับจีน ชนเผ่าเร่ร่อน และญี่ปุ่นด้วย
อ้างอิง
719
วัดแหลมมะเกลือ
วัดแหลมมะเกลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม ที่ดินตั้งวัดมีเนื้อที่ 18 ไร่ 3 งาน 40 ตารางวา มีที่ธรณีสงฆ์จำนวน 5 แปลง มีเนื้อที่ 73 ไร่ 2 งาน
วัดแหลมมะเกลือตั้งเมื่อ พ.ศ. 2438 ได้รับพระราชทานวิสุงคามสีมาเมื่อ พ.ศ. 2506 ผูกพัทธสีมาเมื่อ พ.ศ. 2522
อาคารเสนาสนะที่สำคัญ ได้แก่ อุโบสถ กว้าง 7.45 เมตร ยาว 22.50 เมตร สร้างเมื่อ พ.ศ. 2509 เป็นอาคารคอนกรีตเสริมเหล็ก ศาลาการเปรียญ กว้าง 16.27 เมตร ยาว 20.85 เมตร สร้างเมื่อ พ.ศ. 2516 เป็นอาคารคอนกรีตเสริมเหล็กทรงไทย 3 ชั้น ชั้นบนเป็นที่พังสงฆ์ หอสวดมนต์ กว้าง 14.30 เมตร ยาว 17.80 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 3 ชั้นหลังคาทรงไทยตรีมุข ชั้นบนเป็นที่เรียนพระปริยัติธรรม ชั้นกลางเป็นที่สวดมนต์ ชั้นล้างเป็นหอฉัน กุฏิสงฆ์ จำนวน 8 หลัง เป็นอาคารครึ่งตึกครึ่งไม้ 4 หลัง และตึก 4 หลัง ศาลาอเนกประสงค์ กว้าง 17.40 เมตร ยาว 18.57 เมตร สร้างเมื่อ พ.ศ. 2506 เป็นอาคารไม้ชั้นเดียว ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก ศาลาเฉลิมพระเกียรติ 2 ชั้น 1 หลัง กว้าง 15 เมตร 1 มุข หอระฆัง ศาลาประดิษฐานพระประจำวัน 7 วัน มณฑปประดิษฐานพระพุทธรูปสำคัญและพระบูรพาจารย์ และศาลาท่าน้ำ 2 หลัง รวมทั้งลานปฏิบัติธรรมและมีที่พักสำหรับผู้ปฏิบัติธรรมอย่างเพียงพอ
สหรัฐอาหรับเอมิเรตส์ในพาราลิมปิกฤดูร้อน 2016
สหรัฐอาหรับเอมิเรตส์ เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติสหรัฐอาหรับเอมิเรตส์เป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 13 คนใน 5 ชนิดกีฬา
ว่ายน้ำ
สหรัฐอาหรับเอมิเรตส์ได้ส่งนักกีฬาเข้าร่วมการแข่งขันวีลแชร์นานาชาติ 2015 และสหพันธ์วีลแชร์และผู้พิการนานาชาติ (IWAS) เวิร์ลเกมส์ที่เมืองโซซี ประเทศรัสเซีย ซึ่งเป็นส่วนหนึ่งของแคมเปญคัดเลือกประจำปี พ.ศ. 2559
ผลการแข่งขันดังนี้ :
อำเภอภูเขียว
อำเภอภูเขียว เป็นอำเภอหนึ่งของจังหวัดชัยภูมิ
ที่ตั้งและอาณาเขต
อำเภอภูเขียวตั้งอยู่ทางตอนเหนือของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอภูเขียวแบ่งเขตการปกครองย่อยออกเป็น 11 ตำบล 155 หมู่บ้าน ได้แก่
การปกครองส่วนท้องถิ่น
ท้องที่อำเภอภูเขียวประกอบด้วยองค์กรปกครองส่วนท้องถิ่น 13 แห่ง ได้แก่
อเล็กซานเดอร์ เฟลมมิง
เซอร์ อเล็กซานเดอร์ เฟลมมิง (Sir Alexander Fleming) เป็นแพทย์ นักชีววิทยา นักเภสัชวิทยา และนักพฤกษศาสตร์ชาวสกอตแลนด์ เกิดเมื่อวันที่ 6 สิงหาคม ค.ศ. 1881 ในดาร์เวล ประเทศสกอตแลนด์ ผลงานที่มีชื่อเสียงที่สุดของเขาคือการค้นพบเอนไซม์ไลโซไซม์ในปี ค.ศ. 1923 และการค้นพบสารเบนซิลเพนนิซิลิน (เพนนิซิลิน จี) จากเชื้อรา pennicilium notatum ในปี ค.ศ. 1928 ซึ่งนำไปสู่การพัฒนายาปฏิชีวนะตัวแรกของโลก การค้นพบนี้ทำให้เขาได้รับรางวัลโนเบลสาขาสรีรวิทยาหรือการแพทย์ในปี ค.ศ. 1945
ประวัติและการศึกษา
เซอร์ อเล็กซานเดอร์ เฟลมมิง เกิดวันที่ 6 สิงหาคม ค.ศ. 1881 ที่ดาร์เวล อีสต์แอร์เชอร์ ประเทศสกอตแลนด์ ตอนเหนือของสหราชอาณาจักร เขาเป็นลูกคนที่ 3 จากทั้งหมด 4 คน ของ ฮิวจ์ เฟลมมิง ซึ่งประกอบอาชีพเกษตรกรรม ในวัยเด็กเขาเป็นเด็กซุกซนและฉลาดหลักแหลม
เฟลมมิงเข้ารับการศึกษาที่โรงเรียนโลวเดินส์ มัวร์ และโรงเรียนดาร์เวล ก่อนที่เขาย้ายไปยังลอนดอน นอกจากนี้ เขายังได้รับทุนการศึกษา 2 ปีเต็มจากคิลมาร์น็อก อะคาเดมีอีกด้วย เมื่อย้ายไปยังลอนดอนเขาได้เข้าศึกษาที่สถาบัน รอยัลพอลีเทคนิค หลังจากทำงานอยู่ในบริษัทขนส่งสินค้าเป็นเวลาสี่ปี เฟลมมิงในวัย 20 ปี ก็ได้รับการเชิญชวนให้เช้าศึกษาวิชาแพทย์ จากทอม พี่ชายของเขาซึ่งเป็นแพทย์ ใน ค.ศ. 1903 เขาจึงได้เข้าศึกษาที่โรงพยาบาลเซนต์แมรี เมืองแพดดิงตัน ในอีกสามปีต่อมา เขาได้รับปริญญาสาขาแพทย์ศาสตร์บัณฑิตและศัลยศาสตร์บัณฑิต หลังจากจบการศึกษา เขาได้เข้าทำงานเป็นผู้ช่วยด้านแบคทีเรียวิทยาของ เซอร์ อาร์มร็อท ไรท์ ผู้บุกเบิกการรักษาด้วยวัคซีนได้รับและวิชาการศึกษาระบบภูมิคุ้มกัน ใน ค.ศ. 1908 เขาปริญญาอีกใบจากสาขาวิทยาศาสตร์บัณฑิต ด้วยเกียรตินิยมเหรียญทอง จากนั้นเขาได้ทำงานเป็นอาจารย์ที่สถาบันเดิมจนถึงค.ศ. 1914
ก่อนการค้นพบเพนิซิลิน
ช่วงสงครามโลกครั้งที่ 1 เฟลมมิงเห็นทหารจำนวนมากเสียชีวิตจากภาวะพิษเหตุติดเชื้อ เฟลมมิงพยายามช่วยรักษาแผลโดยใช้ยาฆ่าเชื้อโรค แต่ยาฆ่าเชื้อโรคกลับทำให้แผลบาดเจ็บเหล่านั้นมีสภาพแย่ลง ในบทความที่เขาได้ส่งไปยังวารสารทางการแพทย์ แลนด์เซทในช่วงสงครามโลกครั้งที่ 1 เฟลมมิงได้กล่าวถึงการทดลองอันชาญฉลาดซึ่งสามารถอธิบายเหตุผลที่ยาฆ่าเชื้อเหล่านั้นใช้ไม่ได้ผลและทำให้แผลเหล่านั้นมีอาการแย่ลง เขาอธิบายว่ายาฆ่าเชื้อใช้ได้ผลดีเฉพาะระดับผิวหนัง แต่สำหรับแผลลึกยาฆ่าเชื้อจะเข้าไปทำลายแบคทีเรียที่มีประโยชน์ เซอร์ อาร์มร็อท ไรท์ ได้สนับสนุนการค้นพบครั้งนี้เป็นอย่างมาก แต่แพทย์ทหารก็ยังคงใช้ยาฆ่าเชื้อตัวเดิมในการรักษาแม้ว่าจะทำให้บาดแผลแย่ลงก็ตาม เมื่อกลับมาที่โรงพยาบาลเซนต์แมรี ได้กลับมาค้นคว้าเพิ่มเติมเกี่ยวกับสารต้านแบคทีเรีย และได้ค้นพบไลโซไซม์ ซึ่งเป็นสารยับยั้งการเติบโตของแบคทีเรียในสารคัดหลั่งจากจมูก
การค้นพบเพนิซิลิน
ในปี 1927 เฟลมมิงได้ทำการศึกษาคุณสมบัติของ Staphylococcus ในขณะนั้นเขาได้รับการยอมรับว่าเป็นนักวิจัยที่ชาญฉลาด แต่ห้องปฏิบัติการของเขามีสภาพที่ไม่เป็นระเบียบเรียบร้อย ในวันที่ 3 กันยายน 1928 เฟลมมิงกลับมายังห้องปฏิบัติการของเขาหลังจากลาพักร้อนกับครอบครัวในเดือนสิงหาคม ก่อนนั้นเขาได้วางถาดเพาะเลี้ยงเชื้อไว้บนม้านั่งที่มุมห้อง เมื่อกลับมาเขาได้พบว่ามีถาดเพาะเชื้ออันหนึ่งเกิดการปนเปื้อนด้วยเชื้อรา และในบริเวณที่เชื้อราเกิดขึ้นนั้นแบคทีเรียถูกทำลายไป เขาได้นำถาดเพาะเชื้อชิ้นนั้นไปเพาะเลี้ยงต่อ แล้วพบว่าเชื้อรานั้นได้ฆ่าแบคทีเรียที่ก่อให้เกิดโรคหลายชนิด ในวันที่ 7 มีนาคม 1929 เขาได้ตั้งชื่อสารนั้นว่าเพนนิซิลิน
รางวัลและเกียรติยศ
การค้นพบโดยบังเอิญของเฟลมมิงและการสกัดสารเพนนิซิลินในเดือนกันยายน 1928 เป็นจุดเปลี่ยนของการแพทย์สมัยใหม่ เป็นยุคของการใช้ยาปฏิชีวนะ ซึ่งตัวยาเพนนิซิลินได้ถูกใช้รักษาชีวิตคนจำนวนหลายล้านคนจนถึงปัจจุบัน จากการค้นพบดังกล่าว ทำให้เขาได้รับรางวัลโนเบลในสาขาสรีรวิทยาหรือการแพทย์ในปี 1945 นอกจากนี้ยังได้รับการยกย่องจากสถาบันต่างๆ เช่น มหาวิทยาลัยลอนดอน สถาบันรอยัล พอลีเทคนิค (ปัจจุบันคือ มหาวิทยาลัยเวสต์มินสเตอร์) และได้รับการแต่งตั้งเป็นอัศวินจากพระเจ้าจอร์จที่ 6
มหาสแดง
มหาสแดง เป็นพืชในวงศ์ Cyatheaceae ที่เป็นพืชพื้นเมืองในอินเดียตะวันออกเฉียงเหนือและอินเดียใต้ ศรีลังกา เนปาล พม่า ไทย ลาว เวียดนาม มาเลเซีย จนถึงสุมาตราและชวาตะวันตก พบในที่สูง 600-1000 เมตร ต้นสูงได้ถึง 5 เมตร ใบเป็นใบประกอบแบบขนนก ยาว 2-3 เมตร ฐานใบรูปหัวใจ พูใบลึก ใบย่อย ผิวใบเรียบเกลี้ยง กลุ่มของซอรัสอยู่ใกล้ฐานเส้นใบข้าง ซอรัสกลม ไม่มีอินดูเซียม มีความคล้ายคลึงกับ Cyathea glabra, Cyathea podophylla และ Cyathea subdubia
การตราสัง
การตราสัง หมายความว่า การมัดศพ หรือการผูกศพให้เป็นเปลาะ ๆ ด้วยด้ายดิบเป็นต้น "ดอยใน" ก็เรียก
ศัพทมูล
คำ "สัง" ใน "ตราสัง" นั้น นักปราชญ์บางคนสันนิษฐานว่ามาจากคำ "สังขาร" แต่ศาสตราจารย์พระยาอนุมานราชธน (ยง เสฐียรโกเศศ) สันนิษฐานว่า น่าจะมาจากคำ "สาง" ซึ่งแปลว่า ผี หรือซากศพ
สำหรับคำว่า "ดอยใน" นั้น "ดอย" เป็นกริยา มีความหมายว่า ผูก มัด ตอก ชก ตี ปา หรือทอย "ดอยใน" จึงหมายว่า ผูกหรือมัดอยู่ข้างใน
ความเป็นมา
การตราสังศพนี้ ราชบัณฑิตยสถานสันนิษฐานว่า
"'...เห็นจะเป็นประเพณีเก่าแก่สืบมาแต่โบราณ ดังมีกล่าวถึงในเรื่องลิลิตพระลอแห่งหนึ่งว่า 'ธ ให้สามกษัตริย์ จัดสรรภูษา ตราสังทั้งสามองค์ ผจงโลงทองหนึ่งใหญ่ ใส่สามกษัตริย์แล้วไสร้''"
แต่ความโบราณเช่นว่านี้จะโบราณเพียงไรไม่อาจทราบได้
วิธีการตราสัง
เมื่อมีคนตาย และทำพิธีเบื้องต้นให้แก่ศพ เช่น อาบน้ำศพ และแต่งตั้งศพ เสร็จแล้ว ก็จะตราสังศพ วิธีตราสังนี้มีต่าง ๆ กันในรายละเอียด แต่ตามหนังสือ "ประเพณีทำศพ" ฉบับหอสมุดแห่งชาติ ว่าไว้ดังต่อไปนี้
เมื่อได้จัดการแต่งตัวศพเรียบร้อยแล้ว ถ้าเป็นศพผู้ดี จะทำถุงผ้าขาวสวมศีรษะใบหนึ่ง สวมมือทั้งสองข้างซึ่งอยู่ในรูปประนมถือกรวยดอกไม้ธูปเทียนใบหนึ่ง และสวมเท้าอีกใบหนึ่ง จากนั้น เอาด้ายดิบ กล่าวคือ ด้ายที่ยังไม่ได้ฟอกสี เส้นขนาดนิ้วก้อย ทำเป็นบ่วงสวมคอบ่วงหนึ่ง มัดรอบหัวแม่มือและข้อมือทั้งสองข้างให้ติดกันอีกบ่วงหนึ่ง และรัดรอบหัวแม่เท้ากับข้อเท้าทั้งสองข้างให้ติดกันอีกบ่วงหนึ่ง เรียกว่า "ตราสัง" หรือ "ดอยใน"
เมื่อเสร็จแล้ว จะห่อศพด้วยผ้าขาวยาวสองทบ ชายผ้าทั้งสองอยู่ทางศีรษะและขมวดเป็นปมก้นหอย แล้วใช้ด้ายดิบขนาดนิ้วมือผูกจากเท้าขึ้นมาเป็นเปลาะ ๆ มารัดกับชายผ้าที่เป็นปมก้นหอยนั้นให้แน่น เหลือชายด้ายดิบไว้พอสมควรเพื่อเป็นสายยาวปล่อยออกมานอกโลงได้ แล้วยกศพที่มัดนั้นวางลงในลงให้นอนตะแคง
เวลาตราสังช่วงทำบ่วงสวมคอ มือ และเท้านั้น ผู้ตราสังจะท่องบ่นคาถาไปด้วยว่า "ปุตฺโต คีเว ธนํปาเท ภริยาหตฺเถ" หรือ "ปุตฺโตคีวํ ธนํปาเท ภริยาหตฺเถ" มีความหมายดังในโคลงโลกนิติว่า
""
ราชบัณฑิตยสถานอธิบายว่า "ถ้าจะอธิบายไปทางปริศนาธรรมก็จะได้ความว่า ห่วงทั้งสามนี้ย่อมผูกมัดสัตว์โลกให้จมอยู่ในห้วงแห่งวัฏสงสารไม่ให้หลุดพ้นไปได้ ต่อเมื่อตัดบ่วงนี้ขาดจึงจะพ้นทุกข์ได้"
ความแน่นหนาของการมัดศพ
การมัดศพในการตราสังนี้จะแน่นหนาเพียงไร สาส์นสมเด็จมีอยู่ตอนหนึ่งว่า ครั้งหนึ่งมีฝรั่งเข้ามาเล่นมายากลถวายพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวที่พระราชวังบางปะอิน ณ ห้องชั้นล่างของพระที่นั่งวโรภาสพิมานองค์เดิม ฝรั่งคนนั้นท้าให้คนดูเอาเชือกมัดตัวว่า ถึงมัดอย่างไรก็จะเอาตัวหลุดออกมาให้ได้ จึงทรงพระกรุณาโปรดเกล้าฯ ให้ตำรวจสองสามนายเข้าไปมัดดู ตำรวจเข้าไปมัดในม่านซึ่งฝรั่งขอให้กั้นไว้ มัดไปครู่หนึ่งฝรั่งก็ร้องโวยวายออกมาว่าไม่ยอมให้มัดแล้ว แล้วโกรธเอาว่ามัดอย่างป่าเถื่อน ทนไม่ไหว เมื่อตำรวจออกมา คนดูข้างนอกก็พากันถามว่า ไปมัดอย่างไรฝรั่งจึงไม่ยอมให้มัด ตำรวจก็บอกว่า มัดอย่างตราสัง ฝรั่งเลยยอมแพ้
วัตถุประสงค์ของการตราสัง
การตราสังศพนั้น ก็เพื่อไม่ให้ศพพองขึ้นจนดันโลงแตกเมื่อตอนขึ้นอืด จึงต้องมีการมัดให้แน่น และจัดให้ศพนอนตะแคงในโลง
ส่วนการปล่อยเชือกมัดออกมานอกโลงนั้น ก็เพื่อผูกผ้าโยงให้พระบังสุกุล บุญจะได้แล่นเข้าถึงตัวศพ
นอกจากนี้ ราชบัณฑิตยสถานยังว่า "...การตราสังนั้นก็เพราะกลัวผีจะมารังควาน จึงมัดเสียแน่นหนา ไม่ต้องการให้ผีเดินมาได้..."
การตราสังในวัฒนธรรมอื่น
การตราสังนี้ ชาติอื่นก็มีทำกัน เช่น ชาวอินเดียไม่เฉพาะแต่ชาวฮินดูก็ใช้เชือกมัดหัวแม่มือศพให้มืออยู่ในท่าพนม และมัดหัวแม่เท้าศพให้แน่น แล้วจึงเอาผ้าห่อมัดให้กระชับอีกที จะตัดเชือกออกต่อเมื่อฝังหรือเผา
ชาวทมิฬในกรุงเทพมหานครก็มีประเพณีทำนองเดียวกัน
แอรอน เดสเนอร์
แอรอน บรูกกิง เดสเนอร์ (Aaron Brooking Dessner;เกิด 23 เมษายน ค.ศ. 1976) เป็นนักดนตรี นักแต่งเพลง และโปรดิวเซอร์บันทึกเพลงชาวอเมริกัน เขาเป็นที่รู้จักกันในฐานะสมาชิกผู้ก่อตั้งวงร็อก เดอะเนชันแนล ซึ่งเขาได้บันทึกสตูดิโออัลบั้ม 8 ชุด ผู้ร่วมก่อตั้งวงดูโออินดีร็อก บิกเรดมะชีน ร่วมกับจัสติน เวอร์นอนแห่งวงบอนอีแวร์; และผู้ทำงานร่วมกันในสตูดิโออัลบั้มของเทย์เลอร์ สวิฟต์ในชื่อ โฟล์กลอร์ และ เอฟเวอร์มอร์ ซึ่งทั้งคู่เข้าชิงรางวัลแกรมมี สาขาอัลบั้มแห่งปีในปี ค.ศ. 2021 และ 2022 ตามลำดับ โดยในอดีตเคยคว้ารางวัล
เดสเนอร์ร่วมเขียน โปรดิวซ์ หรือร่วมโปรดิวซ์เพลงกับเทย์เลอร์ สวิฟต์, เอ็ด ชีแรน, ไมเคิล สไตป์, เกรซี เอบรามส์, ไฟรเทินแรบบิต, เบน ฮาวเวิร์ด, ชารอน ฟาน เอตเทน, โลคอลแนทิฟส์, ธิสอิสเดอะคิต, อาเดีย วิกตอเรีย, ลิซา แฮนนิแกน และโลน เบลโลว์ และอื่น ๆ มักทำงานร่วมกับพี่ชายฝาแฝดของเขาไบรซ์ ทั้งคู่ดูแลและผลิตงานเพลงเพื่อการกุศล Dark Was the Night (2009) และ Day of the Dead (2016) ให้กับองค์กรเรดฮอต เดสเนอร์เป็นผู้ร่วมก่อตั้งและดูแลจัดการเทศกาลดนตรีสามงาน: โอแคลร์ในเมืองโอแคลร์ รัฐวิสคอนซิน ร่วมกับเวอร์นอน หุ้นส่วนบิกเรดมะชีนของเขา; เฮเวน ในโคเปนเฮเกนกับพี่ชาย ไบรซ์ และเทศกาลดนตรี บอสตันคอลลิง
เมื่อวันที่ 19 พฤษภาคม ค.ศ. 2022 ร่วมกับเควสเลิฟ เดสเนอร์ได้รับรางวัลศิลปกรรมศาสตร์ดุษฎีบัณฑิตกิตติมศักดิ์จาก The University of the Arts สำหรับ "ความกระตือรือร้นในการแสวงหาโอกาส การเป็นผู้ทำงานร่วมกันที่มีความคิด และเป็นคนที่ให้กำลังใจนักเรียนทุกคนที่ยูอาร์ตส์ เพื่อสำรวจร่วมกับเพื่อน ๆ ในสาขาวิชาต่าง ๆ โอกาสใหม่ ๆ และแนวคิดใหม่ ๆ"
ชีร์เกอเนส
ชีร์เกอเนส (Kirkenes) เป็นเมืองในเทศมณฑลทรุมส์และฟินมาร์ก ทางตะวันออกเฉียงเหนือของประเทศนอร์เวย์ เมืองตั้งอยู่บนคาบสมุทรบอกฟยอร์เดน (Bøkfjorden) มีโบสถ์ที่สำคัญคือโบสถ์ชีร์เกอเนส ตั้งอยู่บริเวณฮากาเนส (Haganes) เมืองมีพื้นที่ 2.14 ตร.กม. มีประชากร 3,529 คน (ค.ศ. 2018) มีความหนาแน่นประชากร 1,649 คน/ตร.กม.
Halofolliculina
Halofolliculina เป็นสกุลของซิลิเอตที่อยู่ในวงศ์ Folliculinidae
สปีชีส์ในสกุลนี้ ได้แก่:
ความอ่อนแอ
"ความอ่อนแอ (FEELING)" เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 28 มีนาคม พ.ศ. 2560
ในเนื้อเพลง ความอ่อนแอ (Feeling) ชื่อภาษาอังกฤษ (Feeling) ซึ่งเกี่ยวโยงกับเพลง “ความรู้สึกของวันนี้" (Felt) ด้วยพวกเราทั้ง 4 คนดูแล้วน่าจะไม่เหมาะกับคำว่า “ความอ่อนแอ” เท่าไหร่ แต่จริงๆ แล้วคนที่ดูแข็งแรงเวลาอ่อนแอจะยิ่งเป็นหนักกว่าคนทั่วไปเสียอีก
ส่วนเรื่องราวในมิวสิกวิดีโอเป็นตอนที่ 2 ของมิวสิกวิดีโอไตรภาคจากอัลบั้ม Anti-Gravity ของ Lomosonic มีกลิ่นอายไซไฟต่อเนื่องจาก EP.1 ของมิวสิกวีดิโอเพลง หลอก (NAIVE) โดยหลังจากที่มนุษย์ทดลองทั้งสองพยายามหลบหนี ทว่ามีเพียงมนุษย์ทดลองหญิงผู้เดียวที่เล็ดรอดออกมาจากห้องทดลองได้ นักวิทยาศาสตร์หนุ่มทำร้ายมนุษย์ทดลองชายด้วยความโกรธแค้น ในขณะที่มนุษย์ทดลองหญิงได้พบเจอชายหนุ่มลึกลับอีกคน กระทั่งการสื่อสารสุดท้ายระหว่างมนุษย์ทดลองทั้งสองก็ก่อเกิดความทรมานจากการได้เห็น แต่ไม่สามารถช่วยเหลืออีกฝ่ายได้ จนจิตสัมผัสถูกตัดขาดการเชื่อมต่อ และการแยกจากกันครั้งนี้ นำมาซึ่งความคิดถึงอย่างหลีกเลี่ยงไม่ได้
เส้นขนานที่ 78 องศาใต้
เส้นขนานที่ 78 องศาใต้ คือวงกลมละติจูดที่ 78 องศาใต้ของเส้นศูนย์สูตรโลกในแอนตาร์กติก เส้นนี้ลากผ่านทวีปแอนตาร์กติกาและมหาสมุทรใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 78° ใต้ลากผ่านพื้นที่ดังนี้:
อิบน์ อะบี อิสฮาก
อับดุลลอฮ์ อิบน์ อะบี อิสฮาก อัลฮัฎเราะมี (عَبْدُ اللّهِ بْنُ أَبِي إِسْحَاقَ الْحَضْرَمِيُّ; เสียชีวิต ค.ศ. 735 / ฮ.ศ. 117) เป็นชาวอาหรับจากเยเมนและถือเป็นนักไวยากรณ์ภาษาอาหรับคนแรก เขารวบรวมไวยากรณ์บัญญัติโดยอ้างอิงจากการใช้ภาษาของชาวเบดูอิน ซึ่งเป็นภาษาที่มองว่ามีความบริสุทธิ์เป็นพิเศษ (ดูเพิ่มที่เอียะอ์รอบ, อะร็อบ) เขายังถือเป็นบุคคลแรกที่ใช้แนวเทียบทางภาษาศาสตร์กับภาษาอาหรับ
ลูกศิษย์สองคนของอิบน์ อะบี อิสฮากเช่นฮารูน อิบน์ มูซาและอะบู อัมร์ อิบน์ อัลอะลาอ์ ลูกศิษย์ของเขาคนอื่น ๆ อัษษะเกาะฟีมีมุมมองแบบบัญญัติกว่า ส่วนอัลอะลาอ์มีมุมมองแบบพรรณนากว่า มีข้อเสนอว่าแก่นกลางของการแบ่งแยกไวยากรณ์ภาษาอาหรับในตอนปลายออกเป็นไวยากรณ์สำนักกูฟะฮ์และสำนักบัสราคือความแตกต่างระหว่างพวกเขา อิบน์ อะบี อิสฮากได้รับการกล่าวขานว่าเชี่ยวชาญในด้านกฎของไวยากรณ์มากกว่าการวิเคราะห์ภาษาทั่วไป
ผลงานของอะบี อิสฮากถือว่ามีอิทธิพลต่อนักไวยากรณ์รุ่นหลัง ดังที่มีการพูดถึงในฐานะที่เป็นผู้เชี่ยวชาญโดยซีบะวัยฮ์ในชิ้นงานสำคัญเกี่ยวกับไวยากรณ์ภาษาอาหรับของเขาถึง 7 ครั้ง
อ้างอิง
735
วัดสุขวราราม (จังหวัดนครปฐม)
วัดสุขวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนรวก อำเภอดอนตูม จังหวัดนครปฐม
วัดสุขวราราม เดิมชื่อ วัดดอนรวก ตั้งวัดเมื่อ พ.ศ. 2501 ได้รับพระราชทานวิสุงคามสีมาเมื่อวันที่ 4 มีนาคม พ.ศ. 2529 เป็นวัดเก่าแก่และได้ทำการบูรณะขึ้นมาใหม่ พระพุทธรูปที่มีชื่อเสียงของวัดสุขวรารามคือ หลวงพ่อองค์ปฐมพุทธมหามงคล ได้ทำการเปลี่ยนเครื่องทรงจากลายปูนปั้นองค์พระสีขาวเครื่องทรงสีทองเป็นสีเหลืองทองทั้งองค์
วัดสุขวรารามมีอุโบสถที่งดงามบริเวณโดยรอบจะปูกระบื้องสีขาวรอบ ๆ ทางเดินพระอุโบสถ ในช่วงวันวิสาขบูชาก็จะมีกิจกรรมเวียนเทียนรอบอุโบสถ ด้านการศึกษา ทางวัดยังให้ทางราชการตั้งโรงเรียนในที่ดินวัด คือ โรงเรียนวัดสุขวราราม สังกัดสำนักงานเขต​พื้นที่การศึกษาประถมศึกษานครปฐม เขต 1
โดราเอมอน ตอน โนบิตะผจญภัยในเกาะมหัศจรรย์
โดราเอมอน ตอน โนบิตะผจญภัยในเกาะมหัศจรรย์ เป็นโดราเอมอนฉบับภาพยนตร์การ์ตูนเรื่องยาว ผลงานของ ฟูจิโกะ เอฟ. ฟูจิโอะ ภาพยนตร์ชุดนี้ถือเป็นตอนที่ 32 ของโดราเอมอนฉบับภาพยนตร์ โดยได้ออกฉายในโรงภาพยนตร์เมื่อวันที่ 3 มีนาคม ค.ศ. 2012 (พ.ศ. 2555) และถือเป็นการครบ 100 ปีก่อนวันเกิดของโดราเอมอน ซึ่งเกิดในวันที่ 3 กันยายน ค.ศ. 2112 (พ.ศ. 2655) รวมถึงได้รับการผลิตเป็นวิดีโอเกมสำหรับระบบ นินเทนโด ทรีดีเอส  เข้าฉายในประเทศไทยในวันที่ 18 ตุลาคม พ.ศ. 2555 โดยฉายไปได้ 5 สัปดาห์ รายได้รวมที่ฉายในประเทศไทย $354,767 (ซึ่งเป็นรายได้ที่มากกว่าของ 2 ตอนที่ผ่านมา)
เรื่องย่อ
โดราเอมอน โนบิตะและผองเพื่อนได้หลุดเข้าไปในเกาะลึกลับ แสนมหัศจรรย์ซึ่งเต็มไปสิงสาราสัตว์ยุคโบราณที่ใกล้สูญพันธุ์อาทิ นกอีมู, เสือเขี้ยวดาบ, นกโดโด เป็นต้น และเหตุการณ์ก็เริ่มวุ่นวายเมื่อ โนบิตะ พบกับเด็กหนุ่มชาวพื้นเมืองที่มีรูปร่างหน้าตาเหมือนโนบิตะ พวกเขาจึงพบว่าดินแดนแห่งนี้มีความลับอันน่าทึ่ง ด้วยพลังธรรมชาติซ่อนเร้นอยู่ และแน่นอนว่ามีศัตรูที่หมายปองพลังเหล่านั้นกำลังปรากฏอยู่ด้วย จนนำไปสู่การต่อสู้บทใหม่ที่พิสูจน์มิตรภาพของพวกเขา
แอลลิเกเตอร์อเมริกา
แอลลิเกเตอร์อเมริกา หรือ จระเข้ตีนเป็ดอเมริกา (American alligator, gator) เป็นสัตว์เลื้อยคลานเฉพาะถิ่นที่พบเฉพาะในทางตะวันออกเฉียงใต้ของสหรัฐอเมริกา เป็นแอลลิเกเตอร์หนึ่งในสองชนิดที่ยังหลงเหลืออยู่ในโลก จัดอยู่ในสกุล Alligator วงศ์ Alligatoridae มีขนาดใหญ่กว่าแอลลิเกเตอร์จีน (A. sinensis) ที่พบในประเทศจีน
แอลลิเกเตอร์อเมริกา มีฟันที่แหลมคมในปาก สามารถงอกใหม่ทดแทนกันได้ทันที ประมาณว่ามีทั้งหมดราว 1,000 ฟันตลอดทั้งชีวิต อายุขัยโดยเฉลี่ย 30-50 ปี ตัวผู้โตเต็มที่มีความยาว 3.4 เมตร (11 ฟุต) ขณะที่ตัวเมียมีขนาดเล็กกว่า มีความยาวประมาณ 2.6 เมตร (8.5 ฟุต) บางครั้งตัวผู้ที่มีอายุมากอาจยาวได้มากกว่า 4 เมตร (13 ฟุต)
แอลลิเกเตอร์อเมริกา อาศัยอยู่ในพื้นที่ชุ่มน้ำทางตะวันออกเฉียงใต้ของสหรัฐอเมริกา เช่น อุทยานแห่งชาติเอเวอร์เกลดส์ ในรัฐฟลอริดา เป็นสัตว์ที่ออกหากินในเวลากลางคืน สามารถซ่อนตัวในโคลนตมหรือดงหญ้าได้เป็นอย่างดี กินอาหารได้หลากหลาย ทั้ง ปลา, กวาง, งูหลาม แม้กระทั่งเต่า ซึ่งเป็นสัตว์ที่มีกระดองแข็งหุ้มตัว เพราะจากการมีส่วนปลายของหัวแผ่กว้างและสั้นจึงหุบปาก จึงทำให้มีแรงงับจากกรามรุนแรงมาก
แอลลิเกเตอร์อเมริกา อาศัยอยู่ในถิ่นที่อยู่ที่มีอากาศอบอุ่น แต่ในฤดูหนาวที่ผิวหน้าน้ำแข็งตัวเป็นน้ำแข็ง ในระยะแรกเชื่อกันว่าในช่วงนี้แอลลิเกเตอร์อเมริกาจะเสาะหาพื้นที่ใต้น้ำหรือใช้โพรงดินเพื่อหลบเลี่ยงอากาศหนาว การศึกษาโดยใช้วิทยุติดตามตัวจึงทราบว่า แท้ที่จริงแล้วแอลลิเกเตอร์อเมริกาได้เคลื่อนย้ายตัวเองไปยังบริเวณน้ำตื้นและโผล่เฉพาะช่องเปิดจมูกขึ้นมาเหนือผิวน้ำเพื่อหายใจ เนื่องจากไม่สามารถลดระดับเมตาบอลิซึมในช่วงเวลาดังกล่าวได้จึงต้องใช้ออกซิเจนตลอดเวลาและหายใจโดยโผล่เฉพาะช่องเปิดจมูกขึ้นมาเหนือผิวน้ำ และขึ้นจากน้ำในเวลากลาสงวันเพื่อพึ่งแดด ซึ่งตรงกันข้ามกับพฤติกรรมของแอลลิเกเตอร์จีน ที่ในช่วงเวลาดังกล่าวจะใช้วิธีการจำศีลภายในโพรงที่ขุดขึ้นมา มีทั้งโพรงแห้งและโพรงน้ำ ระบบภายในโพรงมีความซับซ้อน
เป็นสัตว์ที่อยู่บนสุดของห่วงโซ่อาหาร เป็นสัตว์ที่เป็นอันตรายต่อมนุษย์ได้ และเคยมีแอลลิเกเตอร์อเมริกางับแขนนักท่องเที่ยวขาดมาแล้วในสวนสัตว์ และเคยมีกรณีบุกเข้าไปอยู่ในเขตที่อยู่อาศัยอย่างบ้านเรือนของมนุษย์ เช่น สระว่ายน้ำ หรือแม้แต่ในท่อระบายน้ำ
กัมปาญอโล
กัมปาญอโล (Campagnolo) เป็นบริษัทผู้ผลิตชิ้นส่วนจักรยานสัญชาติอิตาลี มีสำนักงานใหญ่อยู่ที่เมืองวีเซนซา แคว้นเวเนโต ก่อตั้งในปี ค.ศ. 1933 โดยตูลลีโอ กัมปาญอโล ที่เคยเป็นนักกีฬาจักรยานในช่วงทศวรรษ 1920 เขาเป็นหนึ่งในผู้พัฒนาระบบเปลี่ยนเกียร์แบบตีนผี (Derailleur gears) ในช่วงแรก และยังเป็นผู้พัฒนาระบบห้ามล้อแบบดิสก์รายแรกๆ ในรถจักรยานยนต์ และยังเป็นผู้พัฒนาชิ้นส่วนหลายชิ้นให้กับบริษัทรถยนต์สัญชาติอิตาลี ทั้งอัลฟาโรมีโอ เฟอร์รารี ลัมบอร์กินี และมาเซราตี
กัมปาญอโลมีชื่อเสียงอย่างมากในช่วงทศวรรษ 1970 ในฐานะผู้พัฒนาระบบขับเคลื่อนจักรยานที่มีน้ำหนักเบา ร่วมกับบริษัท คอลนาโก ให้เอดดี เมิกซ์ใช้ทำลายสถิติโลกจักรยานหนึ่งชั่วโมง ในปี ค.ศ. 1972
ผลิตภัณฑ์ของกัมปาญอโล มีชื่อเรียกสั้นๆ ว่า "กัมปี" (Campy)
วงศ์เฟินต้น
วงศ์เฟินต้น หรือ Cyatheaceae เป็นวงศ์ของเฟินต้น จัดเป็นกลุ่มของเฟินที่โบราณมาก พบเป็นซากฟอสซิลตั้งแต่ยุคจูราสสิกตอนปลาย โดยสกุลที่ใหม่ที่สุดพบในยุคเซโนโซอิก วงศ์เฟินต้นเป็นวงศ์ของเฟินต้นที่ใหญ่ที่สุด มีสมาชิก 500 ชนิด วงศ์เฟินต้นและ Dicksoniaceae พร้อมทั้ง Metaxyaceae และ Cibotiaceae เป็นกลุ่มของวงศ์ที่มีความใกล้เคียงทางพันธุกรรม รวมเรียกว่า "core tree ferns" วงศ์เฟินต้นเป็น leptosporangiate fernsเป็นกลุ่มที่ใกล้เคียงที่สุดกับ monilophytes.
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดแม่ฮ่องสอน พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
คะแนนรวมทั้งหมดในกลุ่มจังหวัดที่ 1
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 1
! colspan=2 | พรรค ! คะแนนเสียง ! ร้อยละ
คะแนนรวมเฉพาะจังหวัดแม่ฮ่องสอน
ผลการเลือกตั้งสมาชิกสภาผู้แทนราษฎรแบบสัดส่วน จังหวัดแม่ฮ่องสอน
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดแม่ฮ่องสอนทั้งจังหวัด
ดิอินเทอร์เลซ
ดิอินเทอร์เลซ (The Interlace) เป็นอะพาร์ทเมนต์ขนาด 1,040 ยูนิตตั้งอยู่ระหว่างบูกิตเมอระฮ์ และ ควีนส์ทาวน์ ประเทศสิงคโปร์ อาคารเป็นที่รู้จักจากรูปแบบการออกแบบที่คล้ายกับเจงก้าวางเรียงซ้อนกันแบบไม่สมบูรณ์ ผลงานออกแบบโดยสำนักงานสถาปัตยกรรมมหานคร (OMA) และได้รับรางวัล เวิลด์บิลดิงออฟเดอะเยียร์ จากเทศกาลสถาปัตยกรรมโลกปี 2015
อาคารขนาด 170,000 ตารางเมตร ตั้งอยู่บนที่ดินขนาด 8 เฮกตาร์ บนหัวมุมถนนถนนดีโป อาคารประกอบด้วยบล็อกอยู่อาศัยจำนวน 31 บล็อก และห้องที่อยู่อาศัยมีขนาดตั้งแต่ 800 ถึง 6,300 ตารางฟุต นอกจากนี้ยับมีสิ่งอำนวยความสะดวก เช่น สระว่ายน้ำ ยิม
สหรัฐในพาราลิมปิกฤดูร้อน 2016
สหรัฐ เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติสหรัฐเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 289 คนใน 20 ชนิดกีฬา
กรีฑา
ผลการแข่งขันดังนี้ :
ประเทศสโลวีเนียในโอลิมปิกเยาวชนฤดูร้อน 2014
ประเทศสโลวีเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติสโลวีเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 48 คน ใน 14 ชนิดกีฬา ผลการแข่งขันครั้งนี้ประเทศสโลวีเนียได้รับเหรียญรางวัลแบ่งเป็น 2 เหรียญทอง 2 เหรียญเงิน และ 3 เหรียญทองแดง รวมทั้งหมด 7 เหรียญ
กรีฑา
ผลการแข่งขันดังนี้ :
มาร์ก โอเฟอร์มาร์ส
มาร์ก โอเฟอร์มาร์ส (Marc Overmars) เกิดเมื่อวันที่ 29 มีนาคม ค.ศ. 1973 เป็นอดีตนักฟุตบอลชาวดัตช์ซึ่งปัจจุบันทำหน้าที่ผู้อำนวยการฟุตบอลในสโมสรอายักซ์ ตลอดอาชีพนักฟุตบอล เขาเล่นในตำแหน่งปีกและขึ้นชื่อในเรื่องความเร็ว
โอเฟอร์มาร์สเกิดในเมืองแอ็มสต์ในจังหวัดแค็ลเดอร์ลันด์และคลั่งไคล้ฟุตบอลมาตั้งแต่เด็ก เขาเริ่มต้นชีวิตการเป็นนักฟุตบอลกับสโมสรเอสเฟ เอเปอ (SV Epe) ก่อนจะเข้าร่วมทีมเยาวชนของโกอะเฮดอีเกิลส์ (Go Ahead Eagles) ในปี ค.ศ. 1987 เขาสามารถยึดตำแหน่งตัวจริงในทีมหลักได้เมื่อถึงฤดูกาล 1990–91 จากนั้นก็ย้ายไปอยู่กับวิลเลิมตเว (Willem II) ได้ทันสำหรับการลงเล่นในฤดูกาลถัดไป เขาอยู่สโมสรนี้ได้ไม่นานโดยได้ลงเล่นเพียง 31 นัด ก่อนจะไปเซ็นสัญญากับอายักซ์ในปี ค.ศ. 1992 เขาก้าวขึ้นมาเป็นสมาชิกคนสำคัญของทีมซึ่งคว้าแชมป์เอเรอดีวีซี 3 สมัยติดกันตั้งแต่ปี ค.ศ. 1994 ถึง ค.ศ. 1996 และยูฟ่าแชมเปียนส์ลีกในปี ค.ศ. 1995 ในเดือนธันวาคม ค.ศ. 1995 โอเฟอร์มาร์สได้รับบาดเจ็บเส้นเอ็นในข้อเข่าฉีกขาด ทำให้เขาไม่สามารถลงสนามได้นานถึง 8 เดือน
หลอก (เพลงโลโมโซนิก)
"หลอก (NAIVE)" เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 7 มีนาคม พ.ศ. 2560
มาร์ก โอเฟอร์มาร์ส
ในปี ค.ศ. 1997 โอเฟอร์มาร์สได้ย้ายมาร่วมสโมสรอาร์เซนอล ในช่วงแรกเขายังทำผลงานได้ไม่ดีนักและตกเป็นเป้าการวิพากษ์วิจารณ์จากบรรดาเกจิฟุตบอลและแฟนบอล แต่เมื่อจบฤดูกาลแรก โอเฟอร์มาร์สก็กลายเป็นหัวใจสำคัญในการนำทีมคว้าทั้งแชมป์ลีกและแชมป์ถ้วยได้สำเร็จ โดยเป็นผู้ทำประตูชัยในเกมที่อาร์เซนอลพบกับคู่แข่งสำคัญอย่างแมนเชสเตอร์ยูไนเต็ดซึ่งช่วยกรุยทางสู่การเป็นแชมป์พรีเมียร์ลีกของสโมสร และยังเป็นผู้ยิงประตูเบิกร่องให้ทีมเอาชนะนิวคาสเซิลยูไนเต็ดในรอบชิงชนะเลิศของเอฟเอคัพ 1998 อีกด้วย ในปี ค.ศ. 2000 โอเฟอร์มาร์สย้ายไปยังบาร์เซโลนาด้วยข้อตกลงมูลค่า 25 ล้านปอนด์ และกลายเป็นนักเตะที่มีค่าตัวแพงที่สุดในประวัติศาสตร์ฟุตบอลดัตช์ แต่บาร์เซโลนากลับไม่สามารถคว้าแชมป์รายการใด ๆ มาครองได้เลยในช่วงที่เขาค้าแข้งอยู่กับทีม การเปลี่ยนผู้จัดการสโมสรหลายครั้งทำให้เขากลายเป็นนักเตะส่วนเกินของทีม และอาการบาดเจ็บเรื้อรังที่หัวเข่าก็ทำให้เขาต้องประกาศเลิกเล่นฟุตบอลอาชีพในปี ค.ศ. 2004 แต่ในปี ค.ศ. 2008 เขาก็เปลี่ยนใจกลับมาเล่นให้กับโกอะเฮดอีเกิลส์เป็นเวลาหนึ่งฤดูกาลก่อนจะเลิกเล่นไปอีกครั้ง ในปี ค.ศ. 2012 เขาได้รับการแต่งตั้งเป็นผู้อำนวยการฟุตบอลของสโมสรอายักซ์
หลอก (เพลงโลโมโซนิก)
ส่วนมิวสิควิดีโอเป็นตอนที่ 1 ของมิวสิควิดีโอไตรภาคจากอัลบั้ม Anti-Gravity ของ Lomosonic มีกลิ่นอายภาพยนตร์แนวไซไฟที่มีพล็อตว่าด้วยเรื่องโลกอนาคตที่มนุษย์พลังจิตบางคนได้ถือกำเนิดขึ้นหลังการล่มสลายของอารยธรรมมนุษย์ และจำเป็นต้องถูกกักกันเหมือนสัตว์ทดลองเพื่อทำการวิจัยพลังพิเศษ และในขณะที่ไม่มีใครในห้องทดลองรู้ตัว นักวิทยาศาสตร์หนุ่มก็ได้วางแผนการช่วยเหลือมนุษย์ทดลองหญิงที่เขา ‘หลงใหล’ ให้หนีออกไปกับเขา แต่ก็กลับมีเหตุการณ์ไม่คาดฝันบางอย่างเกิดขึ้น
เขตปกครองคณะสงฆ์จังหวัดตาก
การปกครองคณะสงฆ์ระดับจังหวัดเป็นไปตาม พรบ.คณะสงฆ์ พ.ศ. 2505 ฉบับแก้ไข พ.ศ. 2534 ที่จัดให้มีการปกครองคณะสงฆ์ระดับต่าง ๆ ลดหลั่นกันไปจนกระทั่งถึงระดับจังหวัด โดยจังหวัดตากอยู่ในเขตปกครองคณะสงฆ์ภาค 5 ในเขตปกครองคณะสงฆ์หนเหนือ อันประกอบด้วยจังหวัดสุโขทัย พิษณุโลก อุตรดิตถ์ โดยจัดแบ่งการปกครองภายในเป็น 9 อำเภอ (9 เจ้าคณะเภอ) 38 ตำบล (38 เจ้าคณะตำบล)
ปัจจุบันมีพระประสิทธิศีลคุณ (เวช ปภากโร) วัดโคกพลู อำเภอเมืองตาก เป็นเจ้าคณะจังหวัดตาก
อำเภอการปกครองคณะสงฆ์
ประกอบด้วยการปกครองคณะสงฆ์ 9 อำเภอ มีเจ้าคณะอำเภอ 9รูป/องค์ คือ
ดันบาร์
ดันบาร์ อาจหมายถึง
สุเอซ
สุเอซ (السويس as-Suways ; Suez) เป็นเมืองท่าทางทะเล (มีประชากรราว 750,000 คน ในเดือนสิงหาคม ค.ศ. 2018) ตั้งอยู่ทางทิศตะวันออกเฉียงเหนือของประเทศอียิปต์ ทางชายฝั่งทิศเหนือของอ่าวสุเอซ (ในทะเลแดง) ใกล้กับสถานีปลายทางคลองสุเอซ อยู่ในเขตการปกครองเขตผู้ว่าการสุเอซ เมืองมีเส้นทางรถไฟและทางหลวงเชื่อมต่อเมืองไคโร พอร์ตซาอิด และอิสเมอิลีอา เมืองสุเอซมีโรงงานน้ำมันปิโตรเคมี และโรงกลั่นน้ำมันที่มีท่อลำเลียงไปยังไคโร
วัดบางเดื่อ (จังหวัดปทุมธานี)
พื้นที่วัดเป็นที่ราบลุ่มอยู่ริมแม่น้ำเจ้าพระยา มีวังมัจฉา เป็นสถานที่ชาวบ้านและประชาชนทั่วไปจะมานั่งพักผ่อนหย่อนใจให้อาหารปลา ภายในวัดมีอาคารเสนาสนะต่าง ๆ ดังนี้ อุโบสถกว้าง 5.85 เมตร สร้างเมื่อ พ.ศ. 2489 กุฏิสงฆ์ จำนวน 8 หลัง ส่วนมากเป็นอาคารไม้ทรงไทยโบราณ หอสวดมนต์ ศาลาการเปรียญ สำหรับปูชนียวัตถุ มีพระประธานในอุโบสถเป็นพระพุทธชินราชจำลอง หน้าตักกว้าง 3 ศอก นอกจากนั้นยังมีพระพุทธรูปปางต่าง ๆ จำนวน 4 องค์
ทางหลวงแผ่นดินหมายเลข 317
ทางหลวงแผ่นดินหมายเลข 317 หรือ ถนนสายจันทบุรี-สระแก้ว เป็นทางหลวงแผ่นดินที่เชื่อมต่อระหว่างจังหวัดจันทบุรี กับ จังหวัดสระแก้ว เดิมเป็นถนนขนาด 2 ช่องจราจรตลอดสาย และได้รับการขยายทางหลวงที่มีขนาด 4 -6 ช่องจราจรเกือบตลอดสายทางแล้ว เริ่มจากแยกปากแซง ตัดกับถนนสุขุมวิท หลักกิโลเมตรที่ 333+003 ใน อำเภอเมืองจันทบุรี จังหวัดจันทบุรี โดยผ่านตัวอำเภอมะขาม, อำเภอโป่งน้ำร้อน, อำเภอสอยดาว แล้วเข้าสู่เขตจังหวัดสระแก้ว โดยผ่านตัวอำเภอวังสมบูรณ์, อำเภอวังน้ำเย็น, อำเภอเขาฉกรรจ์ แล้วผ่านถนนสระแก้ว-เขาหินซ้อน ไปสิ้นสุดที่แยกสระแก้ว ตัดกับถนนสุวรรณศร หลักกิโลเมตรที่ 244+436 ใน อำเภอเมืองสระแก้ว จังหวัดสระแก้ว รวมระยะทาง 147.587 กิโลเมตร เป็นเส้นทางในความรับผิดชอบของแขวงทางหลวงจันทบุรี และ แขวงทางหลวงสระแก้ว (วัฒนานคร)
สมัยกลางตอนปลาย
สมัยกลางตอนปลาย คือช่วงเวลาในประวัติศาสตร์ยุโรปที่กินเวลาระหว่าง ค.ศ. 1250 จนถึง ค.ศ. 1500 โดยเป็นยุคสมัยที่ต่อเนื่องมาจากสมัยกลางตอนกลาง และเป็นยุคสมัยก่อนสมัยใหม่ตอนต้น (ซึ่งในยุโรปส่วนใหญ่นั้นเรียกว่าสมัยฟื้นฟูศิลปวิทยา)
ในราว ค.ศ. 1300 ยุคสมัยความรุ่งเรื่องและเติบโตในยุโรปนั้นดำเนินมาจนถึงจุดหยุดนิ่ง โดยเกิดทั้งเหตุการณ์ขาดแคลนอาหารและโรคระบาดต่าง ๆ รวมถึงทุพภิกขภัยครั้งใหญ่ ค.ศ. 1315–1317 และกาฬมรณะ อันเป็นเหตุให้ประชากรในยุโรปนั้นลดลงกว่าครึ่งหนี่งจากสมัยก่อนหน้า ประกอบกับสถานการณ์ความไม่สงบต่าง ๆ และการติดพันในสงครามต่าง ๆ ด้วย